Улічваючы, што ўлетку Анастасія была яшчэ студэнткай Магілёўскага дзяржаўнага ўніверсітэта харчавання, можна канстатаваць, што яе кар’ера развіваецца добрымі тэмпамі. Адразу пасля атрымання дыплома Анастасія выйшла замуж і прыехала на сваю малую радзіму ў Сарочына. У райцэнтры была вакансія па яе адукацыі. А маладыя ў хуткім часе прыдбалі тут сабе дом. Сама дзяўчына не чакала, што адразу стане кіраўніком. У калектыве яна знайшла і маральную, і прафесійную падтрымку, дзякуючы калегам нават асвоіла новыя для яе азы тэхналагічнай калькуляцыі.